laion/Wikipedia-Exotic huggingface dataset:
შეწყვეტილი ამბორი

შეწყვეტილი ამბორი — 2009 წელს გადაღებული ესპანელი რეჟისორის პედრო ალმოდოვარის ფილმი. ფილმ-ნუარის სტილში გადაღებული სურათი არის გზაჯვარედინი სახიფათო სიყვარულისა. ფილმს მუსიკალურად აფორმებენ მუსიკოსები: ქათ პოუერი, ცე ვიტამინ, უფი. ფილმი აჩვენეს კანის 2009 წლის კინოფესტივალზე და ნომინირებული იყო ოქროს პალმის რტოზე. ყურადღება!  ქვემოთ მოყვანილია სიუჟეტის და/ან დასასრულის დეტალები. ჰარი კაინე არის უსინათლო მწერალი, რომელსაც მთელი სიცოცხლე გატარებული აქვს თავის ასისტენტ ჯუდითსა და თავის ახალგაზრდა შვილ დიეგოსთან. ნელ-ნელა აწმყოში განვითარებული მოვლენები ფილმის გმირებს აბრუნებს წარსულში. ჰარი გებულობს, რომ დაიღუპა მილიონერი ერნესტო მარტელი. გამოჩნდება ახალგაზრდა რეჟისორი რეი X, რომელიც თავს ასაღებს მარტელის შვილად-ერნესრო მარტელ უმცროსად. საავდმყოფოში მოხვედრილ დიეგოზე ზრუნავს ჰარი, რომელიც გამოიყვანს საავდმყოფოდან და თავად უვლის. ამგვარად, მთავარი ისტორიის გახსენება იწყება მაშინ, როცა ჰარი იწყებს თხრობას ბედისწერის ტრაგიკულ ისტორიაზე, ეჭვიანობაზე, ძალაუფლების წყურვილზე, ორგულობასა და დანაშაულზე. მაშინ (წარსულში), ჰარის არ აქვს ფსევდონიმი და ცხოვრობს თავისი ნამდვილი სახელით მატეო ბლანკო. ვხვდებით ლენას-მშვენიერ ახალგაზრდა ქალს. იგი საქმეს იჭერს მილიონერ ერნესტო მარტელთან, რათა თავისი ავადმყოფი მამის სარჩენი ფული იშოვოს. ცოტა ხანში კი ლენა ერნესტოს საყვარელი ხდება. ერნესტო ეჭვით ეპყრობა ლენას, რომელსაც სურს მიიღოს მთავარი გმირის როლი ბლანკოს ფილმში Chicas y maletas. მილიონერი უთვალთვალებს ლენასა და მეტეოს თავისი გულჩათხრობილი და მოუსვენარი შვილის ერნესტო უმცროსის საშუალებით.მიუხედავად ყველაფრისა, მატეო და ლენა ვნებიან სიყვარულს გააჩაღებენ. გაღიზიანებული მარტელი ლენას გადმოაგდებს კიბიდან, თუმცა ლენა გადარჩება. ამასობაში, მარტელს წყენა გადაუვლის და უვლის დაშავებულ ლენას. გამოჯანმრთელების შემდეგ, ლენა და ბლანკო გაექცევიან მაარტელის გავლენას ლანსაროტეში. იქ ლენა მოძებნის სასტუმროში სამუშაოს, ბლანკო კი ფსევდონიმად აიღებს ჰარი კაინეს. ბედნიერება მათ არ დასცალდებათ, რადგან ორივე საშინლად დაშავდება ავტოავარიაში, რომელიც ერნესრო მარტელ უმცროისს მოწყობილი იყო. მატოე ავტოავარიის შედეგად კარგავს მხედველობას, ლენა კი-სიცოცხლეს. ჯუდითი და რვა წლის დიეგო ჩამოდიან, რათა დაემარონ ბლანკოს მადრიდში დაბრუნებაში. თუმცა ბლანკოს სურს ყველა ჰარი კაინედ იცნობდეს. აწმყოში კი მოვლენები ასე ვითარდება. ჯუდითი გამოუტყდება ჰარის, რომ იგიც არის დაკავშირებული ლანსაროტეში მომხდარ ამბებთან, დიეგოსთან კი აღიარებს, რომ ჰარი მამამისია. ჰარი გადაწყვეტს, დაიბრუნოს თავისი ნამდვილი სახელი მეტეო ბლანკო, ერთხელ და სამუდამოდ და დაუბრუნდეს ნამდვილ ცხოვრებას. იგი დიეგოსთან ერთად იწყებს თავის ფილმზე მუშაობას, რომელიც წარსულში ერნესტო უმცროსმა გაუფუჭა. პენელოპე კრუზი - ლენა ბლანკა პორტილო- ჯუდითი ლუის ომარი-მატეო ბლანკო ხოსე ლუის გომესი-ერნესტო მარტელი ტამარ ნოვასი-დიეგო რუბენ ოჩანდიანო-ერნესტო უმცროსი ლოლა დუენიასი- ლექტორია დე ლაბიოსი „შეწყვეტილი ამბორი“ — კინოფილმების ინტერნეტ-მონაცემთა ბაზა (ინგლისური)
ბარამი

ბარამი, ბაჰრამი — XII საუკუნის საქართველოს პოლიტიკური მოღვაწე, ჰერეთის დიდებული, რომელმაც ქავთარ ბარამის ძესთან ერთად 1104 შეიპყრო კახთა მეფე აღსართან II და დავით აღმაშენებელს მიჰგვარა. ამით ბარამმა ხელი შეუწყო კახეთისა და ჰერეთის შესვლას საქართველოს ფეოდალურ მონარქიის შემადგენლობაში. ცხოვრება მეფეთ-მეფისა დავითისი, წგნ.,: ქართლის ცხოვრება, ს. ყაუხჩიშვილის გამოც., ტ. 1, თბ., 1955 ივანე ჯავახიშვილი, ქართველი ერის ისტორია, წიგნი 2, თბ., 1965 ქართული საბჭოთა ენციკლოპედია, ტ. 2, თბ., 1977. — გვ. 201.
ჟან შარდენის ქუჩა

შარდენის ქუჩა, ყოფ. ბნელი რიგი — კრწანისის რაიონში მდებარე პატარა საფეხმავლო ქუჩა, ქალაქ თბილისის კულტურული და საზოგადოებრივი ცხოვრების ერთ-ერთი ცენტრი. წარსულში ძველი თბილისის ერთ-ერთი სავაჭრო ქუჩა იყო, რომელიც თათრის (ახლანდ. გორგასლის) მოედანზე გადიოდა და მას სიონის ქუჩას აკავშირებდა. ერთ დროს ეს ვიწრო ქუჩა გადახურული იყო და ამიტომ ერქვა „ბნელი რიგი“ (რუს. «Тёмный ряд»). გვიან შუა საუკუნეებში აქ მექვაბების რიგი იყო, ხოლო XIX ს.-ში ახალი ბაზაზხანა განვითარდა. დახურული ბაზაზხანა-ბნელი რიგი XX ს.-ის დასაწყისშიც არსებობდა. შემდეგ მოხდა მისი რეკონსტრუქცია (არქ. გიორგი ბათიაშვილი, 1981) და XVII ს. ფრანგი მოგზაურის ჟან შარდენის სახელი ეწოდა. 2002 წ. დაიწყო ქუჩის განახლება და კეთილმოწყობა. ამჟამად შარდენის ქუჩასა და მის მიმდებარე რკინისა და ბამბის რიგებში განლაგებულია პოპულარული რესტორნები, ღია კაფე-ბარები, ღამის კლუბები, გალერეები; ეწყობა გამოფენები, დღესასწაულები, კონცერტები. კვირკველია, თ., ძველთბილისური დასახელებანი, გვ. 22. «საბჭოთა საქართველო», თბ., 1985
გალისიის მეფეთა სია

გალისიის სამეფო ჩამოყალიბდა მას შემდეგ რაც ასტურიის მეფე ალფონსო III დიდმა სამეფო გაუნაწილა თავის სამ შვილს. გარსია I-ს ერგო ლეონი, ფრუელა II-ს - კასტილია, ხოლო ორდონიო II-ს - გალისია. გარსია I-ის სიკვდილის (914 წ.) შემდეგ ორდონიომ დაიკავა ლეონის სამეფო ტახტი ორდონიო II-ის სახელწოდებით. ორდონიო II (ესპ. Ordoño II) — 910-924. ასევე ლეონის მეფე (914-924). ფრუელა II (ესპ. Fruela II) — 924-925. ასტურიის მეფე 910 წლიდან და ლეონიოს მეფე 924 წლიდან. ალფონსო ფროილასი (ესპ. Alfonso Froilaz) — 925-926. ფრუელა II-ის შვილი. სანჩო I ორდონიესი (ესპ. Sancho Ordóñez) — 926-929. ორდონიო II-ის შვილი. რამირო დიდი (ესპ. Ramiro el Grande) — 929-951. ლეონის მეფე 931 წლიდან. ორდონიო III (ესპ. Ordoño III) — 951-956. სანჩო მსუქანი (ესპ. Sancho el Craso) — 956-958. ორდონიო IV ბოროტი (ესპ. Ordoño IV el Malo) — 958-960. სანჩო მსუქანი — 960-966 (მეორედ). რამირო III (ესპ. ) — 966-984. ბერმუდო II (ესპ. Bermudo II el Gotoso) — 982-999. ლეონის მეფე 985 წლიდან. ალფონსო V კეთილშობილი (ესპ. Alfonso V el Noble) — 999-1028. ბერმუდო III (ესპ. Bermudo III) — 1028-1037. გარსია I (ესპ. García I Galicia) — 1065-1071). სანჩო II ძლიერი (ესპ. Sancho II el Fuerte) — 1071-1072). კასტილიის მეფე 1065 წლიდან. ალფონსო VI ცბიერი (ესპ. Alfonso VI de Castilla) — 1072-1096. გაუყო გალისია თავის სიძეებს რაიმუნდო ბურგუნდიელს (გალისიის საგრაფო) და ენრიკე ბურგუნდიელს (პორტუგალიის საგრაფო). რაიმუნდო ბურგუნდიელი (ესპ. Raimundo de Borgoña) — (1096 - 1107). ალფონსო VI-მ გამოაცხადა გალისიის გრაფად. ალფონსო VII იმპერატორი (ესპ. Alfonso VII el Emperador) - (1111-1157) მისი გარდაცვალების შემდეგ გალისიის მეფის ტიტული ერგო ლეონის მეფეს ფერნანდო II-ს. როდესაც ლეონის სამეფო შევიდა კასტილიისა და ლეონის სამეფოს შემადგენლობაში (ფერნანდო III-ის დროს), გალისიის მეფის ტიტულს ესპანეთის გაერთიანებულ სამეფოში გამოიყენებდნენ 1833 წლამდე. ლეონის მეფეთა სია ასტურიის მეფეთა სია Kings of Spain, 700– დაარქივებული 2007-11-28 საიტზე Wayback Machine.
ევროპის ბალახის ჰოკეის ფედერაცია

ევროპის ბალახის ჰოკეის ფედერაცია შეიქმნა 1969 წელს ქალაქ კარდიფში იტალიის, პოლონეთის, საფრანგეთის და უელსის ბალახის ჰოკეის ფედერაციების ინიციატივით. ფედერაცია ხელმძძღვანელობს ბალახის ჰოკეის განვითარებას ევროპაში. იგი ამავდროულად წარმოადგენს ბალახის ჰოკეის საერთაშორისო ფედერაციას ევროპულ ქვეყნებში. ფედერაციის უნაღლესი ორგანოა ასამბლეა, რომელსაც იწვევენ ორ წელიწადში ერთხელ. ასამბლეებს შორის ფედერაციის მუშაობას ხელმძღვანელობს კომიტეტი, რომლის შემადგენლობაში შედიან: პრეზიდენტი, გენერალური მდივანი და 5 წევრი. მათ ასამბლეაზე ირჩევენ ოთხი წლის ვადით. კომიტეტი ყოველ წლიურად ატარებს სხდომას (არანაკლებ ერთსა წელიწადში) სადაც განიხილავს მიმდინარე საკითხებს. გარდა ამისა, ფედერაციაში ყოველდღიურ სამუშაოებს უძღვებია დარგობრივი კომიტეტები (საფინანსო, მარკეტინგის, სამწვრთნელო, საკლუბო, სამედიცინო, ჰოკეის დახურულ დარბაზებში და სხვა) ფედერაციის შტაბ-ბინა მდებარეობს ბრიუსელში. ოფიციალური ენებია ინგლისური და ფრანგული. ამჟამინდელი პრეზიდენტია - მარტინ გოტრაიჯი(ინგლისი) ფედერაცია აერთიანებს 45 ქვეყანას. ფედერაცია თავისი ეგიდით ატარებს: ევროპის ჩემპიონატი ვაჟთა და ქალთა გუნდებს შორის, ევროპის ჩემპიონთა თასი ვაჟთა და ქალთა გუნდებს შორის, ევროპის თასის მფლობელთა თასი ვაჟთა და ქალთა გუნდებს შორის, ევროპის ახალგაზრდული და იუნორთა ჩემპიონატები (ჭაბუკები და გოგონები), ევროპის ჩემპიონატი დახურულ დარბაზებში (ვაჟები და ქალები) ევროპის ახალგაზრდული და იუნორთა ჩემპიონატები დახურულ დარბაზებში (ჭაბუკები და გოგონები), ევროპის ჩემპიონთა თასი დახურულ დარბაზებში (ვაჟები და ქალები) გარდა ამისა, ტარდება რეგიონალური ტურნირები: ალპების თასი ბალტიკის თასი პანიონიის თასი სელტიკის თასი ჩრდილოეთის თასი სპორტის ენციკლოპედია. თბილისი. 2006 Хоккей с мячом. Хоккей на траве. Справочник. Москва. изд. „ФиС“ 1979 МОК и международные спортивные обьединения. Москва. изд. „ФиС“ 1979 ოფიციალური საიტი
გაბანაანთხევი

გაბანააანთხევი — ნაწილობრივ ამოვსებული ხევი თბილისში, ვერეზე, ლურჯ მონასტერსა და ვერის პარკს შორის. XVIII საუკუნეში ვერე გაბაშვილების მამული იყო და ხევის სახელიც ამ გვართანაა დაკავშირებული, თუმცა ლურჯი მონასტრის მიმდებარე მიწები რაფიელ დანიბეგაშვილს, ხოლო ხევის გადაღმა ტერიტორია მღვდელ გამდლიშვილს ეკუთვნოდა. ახლანდელი ვერის ბაღის დიდ ნაწილზე ერთ დროს სასაფლაო იყო. 1973 წელს ხევის რთულ რელიეფზე აშენდა ჭადრაკის სასახლე (არქიტექტორები ვ. ალექსი-მესხიშვილი, გ. ღუდუშაური). კვირკველია, თ., ძველთბილისური დასახელებანი, თბილისი: საბჭოთა საქართველო, 1985. — გვ. 23.
რუხი (ისტორიული ქალაქი)

რუხი — დასავლეთ საქართველოს ერთი უძველესი ქალაქი, რომელიც მდინარე ენგურის ნაპირზე იყო გაშენებული.ლამბერტის ცნობით, XVII საუკუნის პირველ ნახევარში სამეგრელოში მხოლოდ ერთი ქალაქი – რუხი არსებობდა, ამასვე ადასტურებს ფ. ელჩინის ცნობაც:სამეგრელოში სავაჭრო ადგილები არ არის, ერთი ადგილია, სადაც სომეხთა 40 სახლია და 10 სახლი ებრაელებისა. ამ შემთხვევაში, რუხი იგულისხმება, რომელსაც ლამბერტიიც სომხების ქალაქს უწოდებდა. რუხი, როგორც მნიშვნელოვანი პუნქტი, ცნობილია აგრეთვე შარდენისთვისაც. აღსანიშნავია, რომ რუხს სამეგრელოს მთავარ ქალაქად ასახელებს ნ. ვინტსენი შემთხვევითი არ უნდა იყოს, რომ აქ 1930 წელს ვერცხლის მონეტის მთელი განძი იქნა მოპოვებული, ამაზე ადრე კიდევ, 1920 წელს, რუხში, მდინარე ენგურის მახლობლად შემთხვევით მიგნებულ სამარხში ოქროს ნივთებთან ერთად აღმოჩნდა ალექსანდრე მაკედონელის ოქროს სტატერი და ოქროსავე მიმბაძველობა ლოისიმისის სტატერისადმი. ამ, თავისი დროის მნიშვნელოვანი პუნქტის შესახებ ძველ ქართულ და უცხოურ მწერლობას, არავითარი ცნობა არ შემოუნახავს. ეს უძვეესი მნიშვნელოვანი პუნქტი, ლევან II დადიანმა განაახლა. ვახუშტის სიტყვით, „რუხის ციხე დიდშენი“ ლევან II დადიანმა 1647 წ. ააშენა . მაგრამ იგი მარტო ციხის აშენებით არ დაკმაყოფილებულა. აქ მან იმერეთის სამეფოდან (ჩხარიდან) წამოყვანილი ვაჭრები დაასახლა და რუხი ქალაქად აქცია. ფარსადან გორგიჯანიძე წერს: „რაც ჩხარში ვაჭარნი გაასახლნეს სომხები...დადიანმან რუხის ქალაქი იმაებით ააშენა“ მაგრამ რუხის სიძლიერე დიდხანს არ გავრცელებულა. 1725 წელს ოსმალეთმა იგი როგორც სამეგრელოს შიდა სიმაგრე, სასტიკად დაანგრიეს და მის ხარჯზე შავი ზღვის სანაპიროზე, სადაც თვითონ ბატონობდნენ, ანაკლია გააძლიერეს.. ამის შემდეგ რუხის მნიშვნელობა, როგორც ჩანს დაეცა. იაზიკოვის ცნობით, XVIII საუკუნის 70=იანი წლებისათვის იგი მხოლოდ სიმაგრე იყო, მაგრამ საინტერესოა, რომ 1770 წელს ერთი საბუთში „რუხის ქალაქია“ მოხსენიებული. მთავარი სტატია: რუხის ციხე. მნიშვნელოვანი სიმაგრები ჰქონდა XVII საუკუნის მცირე ქალაქ რუხს. მას ეყოფოდა ძლიერი კედლებით და კოშკებით გამაგრებული ციხე, რომელსაც სამი მხრიდან აგრეთვე პატარა მდინარე რუხი უვლიდა. მდინარე რუხის დინება ისეთ შთაბეჭდილებას ტოვებს, რომ იგი ხელოვნურად უნდა იყოს ციხეს შემოვლებული. ქონგურებიან კედლებს შიგნით მოთავლებულ ტერიტორიას რუხის 1770 წლის გეგმის შემდგენელი „ციხეს“ უწოდებს, რომელში ცალკე გამოყოფილი იყო „კრემლი ციხეში“. „ციხეც“ და „კრემლიც“ სათანადო კოშკებით იყო გამაგრებული. როგორც ამავე გეგმიდან ჩანს, XVIII საუკუნის 70-იან წლებში რუხი უფრო ციხე იყო, ვიდრე ქალაქი. ქალაქის როლი მან ჯერ კიდევ XVIII საუკუნის დამდეგს დაკარგა. ციხის ტერიტორიაზე XVIII საუკუნის 70-იან წლებში ყოფილა: „კარავი, სადაც თურქული ხორბლისაგან გამომცხვარ პურს ინახავდნენ“ და „თურქების საცხოვრებელი ადგილი“. ციხის გარეთ, გარდა წისქვილებისა, ქალაქის მოსახლეობის ნაგებობა არ ჩანს. რუხი რუხის ციხე შოთა მესხია – საისტორიო ძიებანი, ტ.II, გამომ. მეცნიერება, 1983 წ. გვ. 237–238. ↑ Посольство дьяка Ф. Елчина, с. 337. ↑ შარდენი, მოგზაურობა საქართველოში, გვ. 31, 35 ↑ Nic. Witsen, Op. cit., c. 516 ↑ Е. А. пахомов, Монетные клади, с. 5. ↑ Е. А. пахомов, Монетные клади, с. 7 ↑ 6.0 6.1 ვახუშტი, აღწერა, გვ. 167–168 ↑ ფარსადან გორგიჯანიძე, ისტორია, გვ. 241 ↑ А. Цагарели, Грамоти I, с. 261 ↑ М. Броссе, Переписка грузинских царей, с. 228 ↑ შოთა მესხია – საისტორიო ძიებანი, ტ.II, გამომ. მეცნიერება, 1983 წ. გვ.621–622
ვარაზისხევი

ვარაზისხევი — აღმართი თბილისში, ვაკის რაიონში (ვერე). სამხრეთ-აღმოსავლეთიდან მოსაზღვრავს ვაკეს; ერთმანეთთან აკავშირებს ილია ჭავჭავაძის გამზირსა და გმირთა მოედანს. წარმოიშვა მდინარე ვერეს მიმდებარე ერთ-ერთი ხევის ამოვსების შედეგად 1950-იან წლებში. 1957 წელს აღმართი საბოლოოდ ჩადგა მწყობრში და უმოკლესი გზით დააკავშირა ვაკე გმირთა მოედანს და მისი მეშვეობით რკინიგზის სადგურსა და სანაპიროებს. კვირკველია, თ., ძველთბილისური დასახელებანი, თბილისი: საბჭოთა საქართველო, 1985. — გვ. 37.
ვიედმის ტბა

ვიედმის ტბა (ესპ. Lago Viedma) — ტბა არგენტინისა და ჩილეს საზღვარზე. მდებარეობს პატაგონიის ანდების აღმოსავლეთ კალთის ძირას, ზღვის დონიდან 254 მეტრ სიმაღლეზე. ფართობი 1100 კმ². მდებარეობს მყინვარულ ბოლო აუზში, რომელიც აღმოსავლეთიდან შეგუბებულია მორენით. დასავლეთი ნაპირი ციცაბოა და ტყიანი. ტბაში ანდებიდან ეშვება მყინვარი. აღმოსავლეთი ნაპირი დამრეცია, შემოსილია სტეპის მცენარეებით. მდინარე რიო-სანტა-კრუსით უერთდება ლაგო-არხენტინოს ტბას. განვითარებულია ტურიზმი. არგენტინის ტბების სია სანტა-კრუსის პროვინციის დეტალური რუკა დაარქივებული 2010-01-26 საიტზე Wayback Machine.
ბაშკადიკლარის ბრძოლა

ბაშკადიკლარის (ბაშგედიქლერის) ბრძოლა - რუსეთისა და ოსმალეთის ჯარების ბრძოლა 1853 წლის 19 ნოემბერს (1 დეკემბერს). სოფელ ბაშგედიქლერთან (ქ. ყარსიდან 35 კმ-ზე) ყირიმის ომის (1853-1856 წწ.) დროს. ყარსისაკენ უკანდახეულმა სერასკერ ახმედ-ფაშას არმიამ (36 ათ. კაცი, 46 ქვემეხი) სცადა შეეჩერებინა რუსეთის მოიერიშე არმია (სარდალი, გენერალი ვასილ ბებუთოვი, 10 ათასამდე კაცი, 32 ქვემეხი). ოსმალების ძლიერი წინააღმდეგობის მიუხედავად, რუსეთის არმიამ გაანადგურა მოწინააღმდეგის მარჯვენა ფრთა და უკუაქცია ოსმალეთის არმია. დაიღუპა 6 ათასი თურქი და დაახლოებით 1,5 ათასი რუსეთის არმიის ჯარისკაცი. ბაშკადიკლარის ბრძოლაში მონაწილეობდნენ ქართველი გენერალ-მაიორები: ი. ჭავჭავაძე, ივანე ბაგრატიონ-მუხრანსკი და ილია ორბელიანი (პოეტ გრიგოლ ორბელიანის ძმა), რომელიც ბრძოლაში მძიმედ დაიჭრა. ქართული საბჭოთა ენციკლოპედია, ტ. 2, თბ., 1977. — გვ. 249.
ევროპის ფრენბურთის კონფედერაცია

ევროპის ფრენბურთის ფედერაცია (Confédération Européenne de Volleyball) შეიქმნა 1963 წლის 21 ოქტომბერს ფრენბურთის საერთაშორისო ფედერაციის VIII კონგრესის გადაწყვეტილებით. მას უნდა ეხელმძღვანელა ფრენბურთის განვითარებისათვის ევროპაში და წარმოადგინა ფრენბურთის საერთაშორისო ფედერაცია ევროპულ ქვეყნებში. თავდაპირველად ამ ორგანოს ფრენბურთის ევროპული კომისია ეწოდებოდა. 1972 წელს კომისია გადაკეთდა კონფედერაციად და ეწოდა დღევანდელი სახელი. ფედერაციის უნაღლესი ორგანოა გერერალური ასამბლეა, რომელსაც იწვევენ ორ წელიწადში ერთხელ. ასამბლეებს შორის ფედერაციის მუშაობას ხელმძღვანელობს 30 წევრიანი ადმინისტრაციული საბჭო (ირჩევენ ოთხი წლით), რომლელიც თავისი შემადგენლობიდან ირჩევა აღმასრულებელ კომიტეტს. მის უშობას ხელმძღვანელობს პრეზიდენტი. ადმინისტრაციული საბჭო ყოველ წლიურად ატარებს სხდომას (არანაკლებ ერთსა წელიწადში) სადაც განიხილავს მიმდინარე საკითხებს. გარდა ამისა ფედერაციაში ყოველდღიურ სამუშაოებს უძღვებია დარგობრივი კომიტეტები (საორგანიზაციო, საფინანსო, იურიდიული, სამსაჯო, ევროპული თასების, პლაჟის ფრენბურთის და სამედიცინო). ფედერაციის შტაბ-ბინა მდებარეობს ლუქსემბურგში. ოფიციალური ენებია ინგლისური , რუსული და ფრანგული. ამჟამად პრეზიდენტია - ანდრე მეიერი (ლუქსემბურგი) ფედერაცია აერთიანებს 55 ქვეყანას. ფედერაცია თავისი ეგიდით ატარებს: ევროპის ჩემპიონატი ვაჟთა და ქალთა გუნდებს შორის, ევროპის ლიგა ვაჟთა და ქალთა შორის ევროპის ჩემპიონთა თასი ფრენბურთში ვაჟთა და ქალთა გუნდებს შორის, ევროპის ფედერაციის თასი ვაჟთა და ქალთა გუნდებს შორის, ევროპის გამოწვევის თასი ფრენბურთში ვაჟთა და ქალთა გუნდებს შორის ევროპის ახალგაზრდული და იუნორთა ჩემპიონატები (ჭაბუკები და გოგონები), ევროპის ჩემპიონატები პლაჟის ფრენბურთში (ვაჟები და ქალები) ევროპის ჩემპიონთა თასი ვაჟთა და ქალთა გუნდებს შორის ევროპის ფრენბურთის ფედერაციის თასი ვაჟთა და ქალთა გუნდებს შორის ევროპის ჩელენჯ–ქაფი ვაჟთა და ქალთა გუნდებს შორის სპორტის ენციკლოპედია. თბილისი. 2006 Волеибол. Справочник. Москва. изд. ,,ФиС’’ 1982 МОК и международные спортивные обьединения. Москва. изд. ,,ФиС’’ 1979 Волейбол: Энциклопедия. Сост. В. Л. Свиридов, О. С. Чехов — Томск: «Компания Янсон», 2001. ოფიციალური საიტი
მატერია (ფილოსოფია)

მატერია (ლათ. māteria – ნივთიერი) — მატერიალური ფილოსოფიის ძირითადი ცნება, რომლის მიხედვითაც მატერია წარმოადგენს სამყაროს სუბსტანციას (საწყისს), რომელიც არ წარმოშობილა და არ ისპობა, მარადიულად მოძრაობს დროში და სივრცეში, განიცდის განვითარებას და ამ განვითარების შედეგს წარმოადგენს. ამდენად, ცნობიერება მაღალგანვითარებული მატერიის ანუ ადამიანის ტვინის გამოვლენაა და არ არსებობს არავითარი ცნობიერება და არავითარი იდეები მატერიის გარეშე, ამ შეხედულებას არ იზიარებს არც სუბიექტური და არც ობიექტური იდეალიზმი. მათი აზრით, ყოვლად დაუშვებელია სულის და ცნობიერების ახსნა მატერიით, სული ზემატერიალური იდეალური არსია და მისი საწყისი არამატერიალურ ღვთაებრივ საწყისში უნდა მოიძებნოს. ფილოსოფია – ტ. რეხვიაშვილი, ვ. ჭიაურელი – თბილისი, 2006 წ. გვ. 240
კატეგორია (ფილოსოფია)

კატეგორია (ბერძნ. katēgoria აზრის გამოთქმა, მტკიცება) — ცოდნის ფორმა, რომელშიც გამოითქმება სინამდვილის სხვადასხვა კავშირები, მიმართულებები, თვისებები და კანონზომიერებები. ამ გაგებით კატეგორია არის ზოგადი ცნება. არსებობს ერთეული და წყვილადი კატეგორიები, ერთეული კატეგორიებია: მატერია, მოძრაობა, დრო, სივრცე, ცნობიერება, ყოფიერება და სხვა. წყვილადი კატეგორიებია: ერთეული და ზოგადი, ფორმა და შინაარსი, არსება და მოვლენა, შესაძლებლობა და სინამდვილე, აუცილებლობა და შემთხვევითობა და სხვა. წყვილადი კატეგორიები, ერთიმეორის გარეშე არ მოიაზრებიან, ისინი ერთიმეორეს მოითხოვენ და აპირობებენ. ფილოსოფია – ტ. რეხვიაშვილი, ვ. ჭიაურელი – თბილისი, 2006 წ. გვ. 240
საქართველო რაგბის მსოფლიო ჩემპიონატზე

საქართველოს მიღებული აქვს მონაწილეობა 3 მსოფლიო ჩემპიონატში. დებიუტი შედგა 2003 წელს, სადაც ის მოხვდა C ჯგუფში ინგლისთან, სამხრეთ აფრიკასთან, ურუგვაისთან და სამოასთან ერთად. მეორედ მონაწილეობდა 2007 წლის მსოფლიო ჩემპიონატზე D ჯგუფში არგენტინის, საფრანგეთის, ირლანდიის და ნამიბიის ნაკრებებთან ერთად. მესამედ საქართველოს ნაკრებმა ითამაშა 2011 წლის მსოფლიო ჩემპიონატზე B ჯგუფში შოტლანდიის, ინგლისის, რუმინეთის და არგენტინის ნაკრებებთან ერთად. საქართველოს ნაკრები 1995 წლიდან მონაწილეობს მსოფლიოს ჩემპიონატებში. ორჯერ (1995 და 1999 წლებში) ბორჯღლოსნებმა ვერ დაძლიეს შესარჩევი ტურნირის ბარიერი, სამჯერ (2003, 2007 და 2011 წლებში) კი გავიდნენ ფინალურ ეტაპზე. 2003 პირველი რაუნდი 2007 პირველი რაუნდი 2011 პირველი რაუნდი 2015 პირველი რაუნდი 2019 პირველი რაუნდი 2003 vs სამოა წააგო 9–46 vs ურუგვაი წააგო 12–24 vs სამხრეთი აფრიკა წააგო 19–46 vs ინგლისი წააგო 6–84 2007 vs არგენტინა წააგო 3–33 vs ირლანდია წააგო 10–14 vs ნამიბია მოიგო 30–0 vs საფრანგეთი წააგო 7–64 2011 vs შოტლანდია წააგო 6–15 vs ინგლისი წააგო 10–41 vs რუმინეთი მოიგო 25–9 vs არგენტინა წააგო 7–25 2015 vs ტონგა მოიგო 17–10 vs არგენტინა წააგო 9–54 vs ახალი ზელანდია წააგო 10–43 vs ნამიბია მოიგო 17–16 2019 vs უელსი წააგო 43–14 vs ურუგვაი მოიგო 33–7 vs ფიჯი წააგო 10–45 vs ავსტრალია წააგო 7–28 საქართველოს ნაკრების მიერ ჩატარებული მატჩების პროგრამები. შენიშვნა: 2003, 2007 და 2011 წლების მსოფლიოს ჩემპიონატებისათვის ევროპის ერთა თასს ირბ იმავდროულად თვლიდა მსოფლიოს ჩემპიონატის შესარჩევი ტურნირების საკლასიფიკაციო ტურნირებად, ანუ ერთა თასზე დაკავებული ადგილების მიხედვით გუნდები ნაწილდებოდნენ შესარჩევი ტურნირის სხვადასხვა ეტაპზე. ამიტომ ერთა თასის ეს ტურნირები უშუალოდ შესარჩევი ტურნირების სიაში არ შეგვიტანია. სულ საქართველოს ნაკრებმა მსოფლიოს ჩემპიონატებზე ჩაატარა 28 მატჩი. საქართველოს ნაკრებს ამ თამაშებში სათავეში ედგნენ თემურ ბენდიაშვილი, გურამ მოდებაძე, კლოდ სორელი, მალხაზ ჭეიშვილი* და რიჩი დიქსონი. შენიშვნა: ნაკრების თამაშების სიაში ფერებით აღნიშნულია თუ რომელი მწვრთნელი ხელმძღვანელობდა გუნდს კონკრეტულ მატჩში: შინდისფერი - თ. ბენდიაშვილი, მწვანე - გ. მოდებაძე, ყვითელი - კ. სორელი, ცისფერი - მ. ჭეიშვილი, და თეთრი - რ. დიქსონი. ამ მატჩებში საქართველოს ნაკრების ღირსებას იცავდნენ:
ბაქსანი (მდინარე)

ბაქსანი, აზაუ (რუს. Баксан, Азау) — მდინარე ჩრდილოეთ კავკასიაში, ყაბარდო-ბალყარეთის რესპუბლიკაში, მდინარე მალკის მარჯვენა შენაკადი (თერგის აუზი). სიგრძე 173 კმ. აუზის ფართობი 6 800 კმ2. სათავე აქვს იალბუზის რაიონის მყინვარებში. ზემო დინებაში მთის მდინარეა, ქვევით კი ვაკეზე მიედინება. საზრდოობს მყინვარის, თოვლისა და მიწისქვეშა წყლებით. ბაქსანის ნაპირებზე გაშენებულია ქალაქები თირნიაუზი და ბაქსანი. მდინარეზე აგებულია ბაქსანის ჰესი. ბაქსანსა და მისი შენაკადების სათავეებში ალპინისტური და ტურისტული ბაზებია. Фотография горы Джан-Туган
უკან დასახევი გზა არ არის

„უკან დასახევი გზა არ არის“ (ინგლ. No Road Back) — ბრიტანული კინოფილმი, კრიმინალური დრამა, რომლის რეჟისორია მონტგომერი ტული., პროდიუსერი სტივენ პალოსი. მონაწილეობენ შონ კონერი, სკიპ ჰომეიერი და სხვები. პირველი მნიშვნელოვანი ფილმი მომავალ კინოვარსკვლავის შონ კონერის. ის განგსტერის, სპაიკის როლს თამაშობს. სკიპ ჰომეიერი — ჯონ რაილტონი პოლ კარპენტერ — კლემ ჰეიზი პატრისია დაინტონი — ბეთი ნორმან წულენდი — ინსპექტორი ჰარისი მარგარეტ როულინგზი — მისის რაილტონი ელეანორ სამერფილდი — მარგარეტი ალფი ბასი — რუჯ ჰარვი შონ კონერი — სპაიკი „უკან დასახევი გზა არ არის“ — კინოფილმების ინტერნეტ-მონაცემთა ბაზა (ინგლისური) „უკან დასახევი გზა არ არის“ — Allmovie-ზე „უკან დასახევი გზა არ არის“ — TCM-ის მონაცემთა ბაზაში „უკან დასახევი გზა არ არის“ — ამერიკის კინოინსტიტუტის ფილმების კატალოგი „უკან დასახევი გზა არ არის“ — Rotten Tomatoes ↑ No Road Back at the BFI Database
აბსოლუტი

აბსოლუტი (ლათ. absolutus — „სრული“, „თავისთავადი“, „შეუზღუდველი“) — მარადიული, განუსაზღვრელი და განუპირობებელი საფუძველი ყოველივესი. ტრადიციული მეტაფიზიკური ფილოსოფიის ძირითადი ცნება. იდეალისტურ ფილოსოფიასა და რელიგიაში აბსოლუტი ღმერთთან არის გაიგივებული. დიალექტიკური მატერიალიზმის მიხედვით, აბსოლუტი შეიძლება იყოს მხოლოდ თვითმოძრავი მატერია. ქართული საბჭოთა ენციკლოპედია, ტ. 1, თბ., 1975. — გვ. 37. „ფილოსოფია“ – ტ. რეხვიაშვილი, ვ. ჭიაურელი – თბილისი, 2006 წ. გვ. 233
ალტრუიზმი

ალტრუიზმი (ფრანგ. altruisme < ლათ. alter – სხვა) — ზნეობრივი პრინციპი, რომელიც ნიშნავს სხვა ადამიანებისადმი უანგარო სამსახურს, პირადი ინტერესების ნაცვლად, სხვისი ინტერესების წინა პლანზე წამოწევას. ადამიანებს გააჩნიათ ალტრუიზმის წმინდა ადამიანური მოტივაცია. ალტრუისტული ქცევისას პიროვნების მთავარი მიზანი და მოტივია გაჭირვებული ადამიანისათვის შემწეობის გაწევა. შესაბამისად, ალტრუიზმისათვის დამახასიათებელია ის მთავარი გარემოება, რომლის მიხედვითაც ალტრუისტული ქცევის განმახორციელებელი მოქმედებს პირადი ინტერესებისა თუ უსაფრთხოების მდგომარეობის გათვალისწინების გარეშე. ალტრუისტები ხშირად უდიდეს საფრთხეში იგდებენ თავს და სხვა ადამიანების კეთილდღეობას მსხვერპლადაც კი ეწირებიან ხოლმე. ალტრუიზმი განსაკუთრებით ხშირად იჩენს თავს ნათესაურ ურთიერთობებში, რასაც აძლიერებს ადამიანების ძლიერი სურვილი თავიანთი გენეტიკური მემკვიდრეობის გადარჩენისა. სოციალურ ფსიქოლოგიაში ასევე ხშირად ვხვდებით რეციპროკული ალტრუიზმის ცნებას, რაც ნიშნავს იმას, რომ ერთი ადამიანი ეხმარება მეორეს, რადგან საჭიროების შემთხვევაში მისი მხრიდანაც მოელის ალტრუისტული მოქმედების განხორციელებას. ალტრუიზმს განიხილავენ, როგორც ერთ-ერთ მნიშვნელოვან ძალას, რომელიც ადამიანს საზოგადოებრივად სასიკეთო ქმედებებისაკენ უბიძგებს. ემპათია მიზანთროპი ფილანთროპი ტუსაღის დილემა ეგოიზმი სოციალური ფსიქოლოგია ტ. რეხვიაშვილი, ვ. ჭიაურელი, ფილოსოფია, თბ., 2006 Robert A. Baron, Donn Byrne, Blair T. Johnson, Exploring Social Psychology, 4th edition. What is Altruism? დაარქივებული 2008-09-05 საიტზე Wayback Machine.
ანტინომია

ანტინომია (ბერძნ. antinomia – წინააღმდეგობა) — ორი წინაღმდეგობრივი მსჯელობა,სადაც უპირატესობა არც ერთს არ მიეწერება, არამედ ისინი თანაბარდასაბუთებადი მსჯელობებია. ერთის უარყოფით მეორე საბუთდება და პირიქით. ფილოსოფია – ტ. რეხვიაშვილი, ვ. ჭიაურელი – თბილისი, 2006 წ. გვ. 233–234
აქსიოლოგია

აქსიოლოგია (ბერძ. ἀξίᾱ, axiā — ღირებულება, λογία — მოძღვრება) — ფილოსოფიური მოძღვრება ღირებულებებზე. ღირებულებებში იგულისხმება იდეები, იდეალები, შეხედულებები, პრინციპები, რომლებიც საფუძვლად უდევს ადამიანთა ცხოვრების წესს. აქსიოლოგიის ამოცანაა ღირებულებების ონტოლოგიური სტატუსის დადგენა, იმის გარკვევა, თუ როგორაა თავისი ბუნებით ღირებულება — სუბიექტური თუ ობიექტური, რელატიური თუ აბსოლუტური, ცვალებადი თუ მარადიული. აქსიოლოგიამ უნდა ნათელყოს ღირებულებების კავშირი ღირებულ ობიექტებთან, ჯერარსთან, სუბიექტთან. ამრიგად, აქსიოლოგიას გადამწყვეტი მნიშვნელობა აქვს ყველა იმ მეცნიერებისათვის, რომლებიც ღირებულების ცალკეულ სახეს ეხება. ქართული საბჭოთა ენციკლოპედია, ტ. 2, თბ., 1977. — გვ. 39. ფილოსოფია — ტ. რეხვიაშვილი, ვ. ჭიაურელი — თბილისი, 2006 წ. გვ. 234